OpenLLM-France/wikimedia huggingface dataset:
# Línia evolutiva de Nymble

Aquesta línia evolutiva de Pokémon inclou Nymble i Lokix.

## Nymble

Nymble és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus bestiola i evoluciona a Lokix.
Durant el joc es pot pujar de nivell per a evolucionar-lo una vegada arriba al nivell 24.

### Als videojocs

Va fer el seu debut en el joc Pokèmon Escarlata i Púrpura, per tant va aparèixer per primera vegada en un joc el 18 de novembre de 2022, data de llançament d'aquest videojoc.

## Lokix

Lokix és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus bestiola. Evoluciona de Nymble.

### Als videojocs

Va fer el seu debut en el joc Pokèmon Escarlata i Púrpura, per tant va aparèixer per primera vegada en un joc el 18 de novembre de 2022, data de llançament d'aquest videojoc.

## Referències

* 1 2 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].
* ↑ «How to Evolve Nymble Into Lokix in Pokémon Scarlet & Violet» (en anglès), 20-11-2022. [Consulta: 27 juliol 2023].
* ↑ «Lokix sv2 21 | Pokemon TCG POK Cartas» (en castellà-gt). [Consulta: 27 juliol 2023].

## Enllaços externs

* Web oficial de Pokémon
Espècies de Pokémon :
# Le Rime

Le Rime (Les rimes) són un grup de poemes lírics de Dante Alighieri escrits al llarg de la seva vida i basats en la variada diversitat existencial i experiències estilístiques. No van ser dissenyats com una col·lecció pel mateix Dante, sinó que van ser recollits i encarregats més tard per la crítica moderna.
Una subsecció de la col·lecció és un grup de quatre poemes coneguts com a Rime Petrose, poemes d'amor dedicats a una dona anomenada Petra, composts cap al 1296. Estilísticament, aquests poemes es consideren una transició entre la lletra amorosa de La Vita Nuova i el tema més sagrat de la Divina Comèdia.

## Categorització cronològic-estilística

La disposició de tot el poema de Dante proposada per Michele Barbi (1921) segueix una categorització temàtica-formal:
* lírica de Vita Nuova;
* lírica de l'època de la Vita Nuova;
* tenzone amb Forese Donati, en què els dos amics, a la manera de la lírica "còmic-realista", intercanvien insults;
* rimes al·legòriques i doctrinals, incloses les cançons de Convivio;
* rimes per a l'anomenada pargoletta, que va baixar del cel per mostrar la seva bellesa i reticent a enamorar-se, per la seva giovanezza malhumorada;
* rimes "petrose", que està dedicada a una dona indicada com a Pietra, per la seva insensibilitat i el seu rebuig a l'amor;
* rimes diverses de l'època de l'exili (la més alta i coneguda, de totes, és "Tre donne intorno al cor mi son venute").

## Edicions

* Dante Alighieri. Le rime. E. Moore, 1894.
* Dante Alighieri. Rime. Nuova raccolta di classici italiani annotati n.1. Einaudi, 1939. - II ed. riveduta e accresciuta, Einaudi, 1946, riproduzione in facsimile 1965; Collana NUE n.64, Einaudi, 1965-1993; Con un saggio di Maurizio Perugi, Collana Einaudi Tascabili n.256, Einaudi, 1995; Collana ET Classici, Einaudi, 2007, 2021, ISBN 978-88-062-5029-4.

## Referències

* ↑ «Rimas de Dante Alighieri» (en castellà). Crítica de libros. [Consulta: 14 abril 2022].
* ↑ Sheehan, Donald «A Reading of Dante's Rime petrose». Italica, 44, 2, 1967, pàg. 144–62. JSTOR: 477749.
* ↑ Sturm-Maddox, Sara «The Rime Petrose and the Purgatorial Palinode». Studies in Philology, 84, 2, 1987, pàg. 119–363. JSTOR: 4174263.

## Vegeu també

* Guido, i' vorrei che tu e Lapo ed io
# Takafumi Isomura

Takafumi Isomura (磯村隆文, Isomura Takafumi) fou un acadèmic, doctor en economia i polític japonès que va exercir com a 16é alcalde de la ciutat d'Osaka des de 1995 fins a 2003. A més d'això va ser professor i posteriorment professor emèrit d'economia a la Universitat Municipal d'Osaka.
Takafumi Isomura va nàixer el 8 de novembre de 1930 a la ciutat d'Osaka, a la prefectura homònima. L'any 1954 Isomura es va llicenciar a la facultat d'economia de la Universitat Municipal d'Osaka. El 1956 cursà estudis de post-grau a la Universitat Johns Hopkins, als EUA. L'any 1972 es doctora en economia a la Universitat Municipal d'Osaka. El 1975, Isomura es converteix en professor de la mateixa universitat i el 1982, assoleix el grau de degà de la facultat d'economia.
Isomura començà la seua trajectòria a l'Ajuntament d'Osaka el 1990 quan fou nomenat vice-alcalde sota el govern de l'alcalde Masaya Nishio. L'any 1995 Isomura fou elegit 16é alcalde d'Osaka, mantenint-se al càrrec fins al 2003, quan renuncià presentar-se a les eleccions per un tercer mandat. Un dels factors pels que més es recorda a l'alcalde Isomura és per ser qui presentà la candidatura d'Osaka a seu dels Jocs Olímpics d'Estiu de 2008 a la 112na sessió del Comitè Olímpic Internacional el 13 de juliol de 2001, que elegí Pequín, quedant Osaka la darrera de la llista en 5a posició.
Després del seu exercici com a alcalde, Isomura fou nomenat president de l'acadèmia Tezukayama el 2004, dimitint només un any després. Takafumi Isomura va morir el 26 de novembre de 2007 a l'edat de 77 anys a la ciutat d'Osaka a causa d'un càncer de fetge.

## Referències

* ↑ https://www.city.osaka.lg.jp/seisakukikakushitsu/page/0000062445.html
* ↑ «Obituary / Takafumi Isomura / Former Osaka Mayor». Yomiuri Shimbun, 28-11-2007.
# Factor d'estiba

El factor d'estiba (també anomenat coeficient d'estiba) es defineix com la relació entre el volum ocupat i el pes d'una determinada càrrega. En termes teòrics és la inversa del pes específic d'una mercaderia, però aquest factor inclou la pèrdua d'espai entre paquet i paquet per a càrregues generals o entre granel i gra per granels; per això, el factor d'estiba té un valor més gran que la xifra de la inversa del pes específic de la mercaderia.
El factor d'estiba d'un producte varia en funció de múltiples variables. Per exemple, en cereals, varia en funció del contingut d'humitat, de la procedència o la varietat vegetal de què es tracti, de si va en fardells o bales (fardells de cotó o llana) i de les característiques de cada màquina enfardelladora.
    $F_{e}=Volum/Pes$
o bé
    $F_{e}={\frac {V}{P}}$
El factor d'estiba permet calcular el pes d'una mercaderia emmagatzemada (o transportada) en un contenidor, tanc o celler de volum conegut.

## En transport marítim

En transport marítim el concepte de factor d'estiba cobra especial rellevància per la següent equivalència: una tona d'aigua dolça ocupa un metre cúbic de volum. Dit d'una altra manera, el factor d'estiba de l'aigua dolça és:
$1{\frac {m^{3}}{t}}$ o aprox. $36{\frac {p^{3}}{LTon}}$
Segons s'utilitzi el sistema mètric decimal o el sistema anglès es tindrà el $Fe$ en metres cúbics per tona mètrica o peus cúbics per tona anglesa.
Atès que els nòlits marítims es calculen per pes o volum segons el que resulti més, l'equivalència descrita més amunt serveix de referència per considerar si una càrrega es tarifa per pes o per volum.
Tota càrrega que el factor d'estiba sigui superior a 1 o 36 (en el sistema mètric o anglès, respectivament) es considera càrrega de volum, ja que necessita un volum més gran del que ocuparia el seu pes en aigua.

### Factor d'estiba ideal

Es denomina factor d'estiba ideal per a una determinada embarcació el factor d'estiba que hauria de tenir una mercaderia ideal que aconseguís completar la totalitat dels espais de càrrega fent que el buc abastés al seu torn el seu calat màxim.
$FEI=VTC/PN$
On:
* FEI = Factor d'estiba ideal.
* VTC = Volum total dels espais de càrrega.
* PN = Port net de l'embarcació

## En transport aeri

En transport aeri s'utilitza el coeficient d'estiba aèria o coeficient d'estiba IATA, que fa que 6.000cm³ de volum d'una mercaderia equivalguin a 1 kg de l'anomenat «pes de volum», P$_v$.
$P_{v}={\frac {a*b*c}{6.000}}$
On a és la longitud màxima exterior del paquet en cm; b és l'amplada màxima exterior del paquet en cm; i c és l'altura màxima exterior de l'embalum, en cm.
Quan una mercaderia arriba a l'aeroport es pesa en la bàscula i s'obté el seu «pes bàscula», o pes real. D'altra banda, es cubica i es divideix pel coeficient IATA, amb el qual s'obté el seu «pes de volum». Es comparen els dos i el més gran es converteix en «pes tarifari», que és al qual s'apliquen les tarifes. Així, el «pes tarifari» està relacionat amb la naturalesa pesada o lleugera de la càrrega, i s'obtenen nòlits raonablement més baixos per mercaderia lleugera.
# Albert Nijenhuis

Albert Nijenhuis (Eindhoven, 21 de novembre de 1926 - Seattle, 13 de febrer de 2015) va ser un matemàtic neerlandès, nacionalitzat estatunidenc.

## Vida i obra

Nijenhuis va interrompre els seus estudis secundaris el 1944 a l'institut d'Arnhem, degut al fracàs de l'Operació Horta i les conseqüents represàlies nazis, consistents en tancar tots els centres escolars. Tot i així, va poder aprovar l'examen d'ingrés el 1945 i es va matricular a la universitat d'Amsterdam, en la qual es va doctorar el 1952 amb una tesi dirigida per Jan Arnoldus Schouten.
A continuació va marxar als Estats Units on, els anys següents, va fer recerca a l'Institut d'Estudis Avançats de Princeton i va ser professor de la universitat de Chicago. El 1956 va ser contractat per la universitat de Washington (a Seattle) on va romandre fins al 1963 quan es va traslladar a la universitat de Pennsilvània en la qual es va jubilar el 1987. En retirar-se va retornar a Seattle, on els anys següents va ser professor associat de la universitat.
Els seus principals treballs de recerca van ser en geometria diferencial i teoria de la deformació, camp en el qual va descobrir el tensor que porta el seu nom. També es va interessar per la combinatòria, tema sobre el qual va publicar, conjuntament amb Herbert Wilf, un conegut llibre de text.

## Referències

* ↑ Choi, Rose. «Albert Nijenhuis (1926-2015)» (en anglès). University of Washington - Department of Mathematics, 01-02-2015. [Consulta: 19 juliol 2023].
* ↑ Kosmann-Schwartzbach, 2019, p. 167.
* ↑ Whitehead, 1976, p. 870-871.

## Bibliografia

* Kosmann-Schwarzbach, Yvette. «Beyond Recursion Operators». A: Piotr Kielanowski, Anatol Odzijewicz, Emma Previato (eds.). Geometric Methods in Physics (en anglès). Birkhäuser, 2019, p. 167-180. ISBN 978-3-030-01155-0.
* Whitehead, Earl Glen «Review: Combinatorial Algorithms» (en anglès). Bulletin of the American Mathematical Society, Vol. 82, Bum. 6, 1976, pàg. 870-871. ISSN: 0273-0979.

## Enllaços externs

* O'Connor, John J.; Robertson, Edmund F. «Albert Nijenhuis» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* «In memoriam» (en anglès). University of Pennsylvania. [Consulta: 19 juliol 2023].
# Sturnia

Sturnia és un gènere d'ocells de la família dels estúrnids (Sturnidae).

## Taxonomia

Segons la classificació del Congrés Ornitològic Internacional (versió 2.7, 2011) aquest gènere conté 5 espècies:
* Sturnia blythii.
* Sturnia erythropygia - estornell capblanc.
* Sturnia malabarica - estornell de Malabar
* Sturnia pagodarum . estornell de les pagodes.
* Sturnia sinensis - estornell mandarí.

## Referències

* 1 2 «Nuthatches, Wallcreeper, treecreepers, mockingbirds, starlings, oxpeckers». IOC World Bird List Version 12.2. International Ornithologists' Union, 01-07-2022.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 673. ISBN 978-84-16728-37-4.
# Notarius planiceps

Notarius planiceps és una espècie de peix de la família dels àrids i de l'ordre dels siluriformes.

## Morfologia

Els mascles poden assolir els 60 cm de llargària total.

## Alimentació

Menja invertebrats bentònics.

## Distribució geogràfica

Es troba als rius de la costa pacífica entre Mèxic i Panamà.

## Referències

* ↑ uBio (anglès)
* ↑ Gill, T. N. 1863. Descriptive enumeration of a collection of fishes from the western coast of Central America, presented to the Smithsonian Institution by Captain John M. Dow. Proc. Acad. Nat. Sci. Phila. v. 15: 162-174.
* 1 2 BioLib (anglès)
* 1 2 FishBase (anglès)
* ↑ De la Cruz Agüero, J., M. Arellano Martínez, V.M. Cota Gómez i G. de la Cruz-Agüero 1997. Catálogo de los peces marinos de Baja California Sur. IPN-CICIMAR, La Paz, Mèxic. P. 346.

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kailola, P.J. i W.A. Bussing 1995. Ariidae. Bagres marinos. p. 860-886. A W. Fischer, F. Krupp, W. Schneider, C. Sommer, K.E. Carpenter i V. Niem (eds.) Guía FAO para Identificación de Especies para los Fines de la Pesca. Pacífico Centro-Oriental. 3 Vols. FAO, Roma, Itàlia.
* Marceniuk, A.P. i N.A. Menezes 2007. Systematics of the family Ariidae (Ostariophysi, Siluriformes), with a redefinition of the genera. Zootaxa 1416:1-126.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Steindachner, F. 1877. Ichthyologische Beiträge. IV. (With subtitles i-iv.). Anz. Akad. Wiss. Wien v. 72 (1. Abth.): 551-616, Pl. 1-13.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# NoteEdit

NoteEdit era un programa d'edició musical per a Linux i altres sistemes informàtics semblants. Estava escrit en C++, utilitzava el conjunt d'eines Qt i s'integrava amb KDE. Erà publicat sota la Llicència Pública General de GNU, NoteEdit fou distribuït com a programari lliure.

## Referències

* ↑ http://vsr.informatik.tu-chemnitz.de/~jan/noteedit/noteedit.html
* ↑ LilyPond Helper Applications: Development Status Accés 9 de maig de 2008.

## Enllaços externs

* Lloc web de NoteEdit
* Canorus home page
* Linux.com: Editing music scores with free software
# Leintrey

Leintrey és un municipi francès situat al departament de Meurthe i Mosel·la i a la regió del Gran Est. L'any 2007 tenia 152 habitants.

## Demografia
### Població

El 2007 la població de fet de Leintrey era de 152 persones. Hi havia 56 famílies, de les quals 12 eren unipersonals (12 dones vivint soles i 12 dones vivint soles), 24 parelles sense fills i 20 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 69 habitatges, 61 eren l'habitatge principal de la família, 2 eren segones residències i 6 estaven desocupats. 68 eren cases i 1 era un apartament. Dels 61 habitatges principals, 56 estaven ocupats pels seus propietaris i 5 estaven llogats i ocupats pels llogaters; 3 tenien tres cambres, 6 en tenien quatre i 52 en tenien cinc o més. 52 habitatges disposaven pel capbaix d'una plaça de pàrquing. A 25 habitatges hi havia un automòbil i a 28 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Leintrey el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 12 | 70 a 74 | 0 |
| 20 | 65 a 69 | 16 |
| 0 | 60 a 64 | 4 |
| 0 | 55 a 59 | 0 |
| 8 | 50 a 54 | 4 |
| 4 | 45 a 49 | 8 |
| 4 | 40 a 44 | 0 |
| 4 | 35 a 39 | 4 |
| 8 | 30 a 34 | 8 |
| 12 | 25 a 29 | 0 |
| 0 | 20 a 24 | 4 |
| 0 | 15 a 19 | 0 |
| 4 | 10 a 14 | 0 |
| 8 | 5 a 9 | 8 |
| 4 | 0 a 4 | 8 |

## Economia

El 2007 la població en edat de treballar era de 92 persones, 62 eren actives i 30 eren inactives. De les 62 persones actives 55 estaven ocupades (34 homes i 21 dones) i 7 estaven aturades (3 homes i 4 dones). De les 30 persones inactives 13 estaven jubilades, 13 estaven estudiant i 4 estaven classificades com a «altres inactius».

### Ingressos

El 2009 a Leintrey hi havia 61 unitats fiscals que integraven 154 persones, la mediana anual d'ingressos fiscals per persona era de 16.931,5 €.

### Activitats econòmiques

L'any 2000 a Leintrey hi havia 5 explotacions agrícoles que ocupaven un total de 500 hectàrees.

## Equipaments sanitaris i escolars

El 2009 hi havia una escola maternal integrada dins d'un grup escolar amb les comunes properes formant una escola dispersa.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Exploitations agricoles
* Résumé statistique Fitxa resum de dades estadístiques de Leintrey a l'INSEE.
* Évolution et structure de la population Fitxa amb el detall de dades de Leintrey a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Takahiro Yamada

Takahiro Yamada (Takatsuki, Prefectura d'Osaka, 29 d'abril de 1972) és un futbolista japonès que disputà un partit amb la selecció japonesa.

## Enllaços externs

* National Football Teams
* Japan National Football Team Database
# Filippo Colombo

Filippo Colombo (20 de desembre de 1997) és un esportista suís que competeix en ciclisme de muntanya en la disciplina de cross-country olímpic. Va guanyar quatre medalles en el Campionat Mundial de Ciclisme de Muntanya entre els anys 2014 i 2018, i dues medalles en el Campionat Europeu de Ciclisme de Muntanya, or en 2017 i plata en 2018.

## Palmarès internacional

Campionat del Món :
| Any | Lloc | Medalla | Competició |
| 2014 | Hafjell/Lillehammer ( Noruega) | 2 | Cross-country Relay (XCR) |
| 2016 | Nové Město ( Txèquia) | 3 | Cross-country Relay (XCR) |
| 2017 | Cairns ( Austràlia) | 1 | Cross-country Relay (XCR) |
| 2018 | Lenzerheide ( Suïssa) | 1 | Cross-country Relay (XCR) |
| Campionat Europeu ||||
| Any | Lloc | Medalla | Competició |
| 2017 | Darfo Boario ( Itàlia) | 1 | Cross-country Relay (XCR) |
| 2018 | Graz ( Àustria) | 2 | Cross-country Relay (XCR) |

## Referències

* ↑ «Entrevista con Filippo Colombo "Fue una locura ganar a Nino Schurter"» (en castellà). [Consulta: 9 maig 2021].
* ↑ «Filippo Colombo» (en anglès). [Consulta: 9 maig 2021].
# Akaki Devadze

Akaki Devadze (georgà: აკაკი დევაძე) (nascut el 28 de novembre de 1971 a Tbilisi) és un exfutbolista de Geòrgia. Va jugar de porter a clubs de la lliga de Geòrgia, Rússia i Israel.
El seu club de debut va ser el Dila Gori, encara a l'época en que l'equip jugava a la lliga soviètica. Va passar per diversos clubs georgians tant a època soviètica com els primers anys de l'lliga georgiana per fitxar posteriorment pel FC Rostselmash Rostov-on-Don, on va ser guardonat com a futbolista georgià de l'any el 1995. Després d'una temporada a Rússia, va anar a jugar a la lliga d'Israel, fitxant pel Hapoel Tayibe FC primer i pel Maccabi Ironi Ashdod FCla següent temporada, Després d'això va tornar a la lliga georgiana on va passar per diversos clubs abans d'acabar la seva carrera activa el 2008 amb Mglebi Zugdidi.
Devadze va jugar 20 partits internacionals oficials per a la selecció de futbol de Geòrgia des del 1992 al 1996, tornant a jugar algun partit el 2004 i el 2005. Va debutar oficialment amb la selecció nacional el 2 de setembre de 1992 en el partit amistós 1-0 contra Lituània.

## Referències

* ↑ https://www.besoccer.com/match/seleccion-lituania/seleccion-georgia/199223740/lineups

## Enllaços externs

* Fitxa del jugador
# Sturnira (subgènere)

Sturnira és un subgènere de ratpenats del gènere Sturnira de la família dels fil·lostòmids, format per 11 espècies distribuïdes per Meso-amèrica i Sud-amèrica.

## Taxonomia

* Ratpenat d'espatlles grogues equatorià (Sturnira aratathomasi)
* Ratpenat d'espatlles grogues de Bogotà (Sturnira bogotensis)
* Ratpenat d'espatlles grogues petit (Sturnira erythromos)
* Ratpenat d'espatlles grogues flor de lis (Sturnira lilium)
* Ratpenat d'espatlles grogues d'Anthony (Sturnira ludovici)
* Ratpenat d'espatlles grogues de Davis (Sturnira luisi)
* Ratpenat d'espatlles grogues de De La Torre (Sturnira magna)
* Ratpenat d'espatlles grogues de Talamanca (Sturnira mordax)
* Ratpenat d'espatlles grogues bolivià (Sturnira oporaphilum)
* Ratpenat d'espatlles grogues de Soriano (Sturnira sorianoi)
* Ratpenat d'espatlles grogues de Thomas (Sturnira thomasi)
* Ratpenat d'espatlles grogues de Trinitat (Sturnira tildae)

## Referències

* ↑ Distribució (anglès)
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :